NaiveNeuron/SloPal huggingface dataset:
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 136 poslancov, za 119, proti nikto, zdržalo sa 17, hlasovali všetci. Pozmeňujúci návrh pánov poslancov Gyimesiho a Kremského sme schválili.
Danko, Andrej, podpredseda NR SR (2024-06-27):
Poslankyňa Plaváková.
Viskupič, Jozef, poslanec NR SR (2016-02-11):
Ďakujem, pán predseda. Uznávam, že ste povedali, že mali možnosť vystúpiť, práve preto by sa mala im venovať... (Prerušenie vystúpenia predsedajúcim.)
Uhrík, Milan, poslanec NR SR (2018-05-28):
Ďakujem za reakcie. Predrečníci tu povedali takú tú nepoloženú otázku, že či je správny čas predložiť tento návrh zákona. A povedzme si, tá otázka, čo sa tu vznáša v ovzduší, ale ľudia sa ju nejakým spôsobom boja stále povedať, najmä teda mnohí koaliční, opoziční poslanci, ju majú, či majú za náš návrh hlasovať, lebo to predkladáme my. Moja protiotázka by bola na to, že kto by to musel predložiť, aby v spoločnosti nastala tá atmosféra, že áno, teraz to môžme zahlasovať. Mali by to predložiť 0ĽANO, viete, ako sa o matovičovcoch vo verejnosti rozpráva, ja tak nerozprávam, Matovič – blázon, jedno s druhým. Nebolo by dobré. SaS-ka, liberáli, tí to nemôžu predložiť, zle. Smeráci, mnohí ich označujú za zlodejov, zase by bolo zle, čo tí majú čo predkladať takú tému? SNS-ka, takisto, Danko, zase by bolo zle. MOST – HÍD, liberáli, takisto by bolo zle. KDH, bigoti, čo by tí chceli? Kollárovci, mnohí označujú kollárovcov za mafiánov, my to nerobíme, ale mnohí ich tak označujú. Mafiáni by predkladali taký návrh zákona? Viete, čiže tá logická otázka, kto by musel ten návrh zákona predložiť tak, aby vyhovel tej časti proliferov, ktorí hľadajú zámienku, prečo to nepodporiť, len to, že to predkladáme my z Ľudovej strany Naše Slovensko. Stále platí, že kto hľadá spôsoby, ten ich nájde. Kto hľadá dôvody, prečo to nepodporiť, ten si ich zase nájde. Vždy, nech by to podporil hocikto hocikedy, predložil hocikto hocikedy, by si časť ľudí chcela nájsť dôvody, prečo by to nemohla podporiť. My na rozdiel od nich, ako to už deklaroval predseda, ale viacerí sme to deklarovali aj pred médiami, ak príde iný návrh akokoľvek smerujúci k obmedzeniu interrupcií na Slovensku, vždy zahlasujeme, nech to predloží hocikto, hocikto bez ohľadu na politické tričko a možnože práve to by mala byť tá budúca politická kultúra, koniec toho rozdeľovania podľa politických tričiek, toho rozdeľovania, ktoré tu vládne ešte od tých Mečiarových čias.
Kresák, Peter, poslanec NR SR (2017-03-28):
Ďakujem pekne, pán predsedajúci. Dámy a páni, kolegyne a kolegovia, v rozprave k tomuto uvedenému návrhu zákona taktiež nevystúpil nikto a ani neboli podané žiadne pozmeňujúce alebo doplňujúce návrhy. Budeme preto hlasovať o pozmeňujúcich a doplňujúcich návrhoch, ako boli obsiahnuté v spoločnej správe. Dajte preto, pán predsedajúci, prosím, najprv hlasovať spoločne o bodoch 1 a 3 zo spoločnej správy s odporúčaním gestorského výboru schváliť.
Demečko, Dávid, poslanec NR SR (2024-06-12):
Ďakujem veľmi pekne. Vážený pán predsedajúci, dovoľte, aby som ako určený spravodajca predniesol správu Výboru Národnej rady pre obranu a bezpečnosť o výsledku prerokovania návrhu na vyslanie príslušníkov ozbrojených síl Slovenskej republiky do operačného veliteľstva vojenskej operácie Európskej únie EUNAVFOR ASPIDES, tlač 351. Výbor Národnej rady pre obranu a bezpečnosť ako gestorský výbor podáva Národnej rade Slovenskej republiky túto správu. Predseda Národnej rady svojím rozhodnutím č. 353 zo 6. júna 2024 pridelil návrh na vyslanie príslušníkov Ozbrojených síl Slovenskej republiky do operačného veliteľstva vojenskej operácie Európskej únie EUNAVFOR ASPIDES na prerokovanie Výboru Národnej rady pre obranu a bezpečnosť aj ako gestorskému. Výbor predmetný návrh, tlač 351, prerokoval v určenej lehote a odporučil Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s návrhom na vyslanie príslušníkov ozbrojených síl Slovenskej republiky do operačného veliteľstva vojenskej operácie Európskej únie EUNAVFOR ASPIDES. Prílohou tejto správy je návrh na uznesenie Národnej rady Slovenskej republiky. Ďakujem, skončil som, otvorte, prosím, rozpravu.
Danko, Andrej, podpredseda NR SR (2024-06-11):
Ďakujem. Dávam slovo poverenému členovi výboru pre zdravotníctvo poslancovi Slyškovi, aby informoval Národnú radu o výsledku prerokovania návrhu vo výboroch.
Podmanický, Ján, poslanec NR SR (2020-07-24):
Ďakujem za slovo. Pán minister, ja som sa prihlásil na úvod vášho vystúpenia a chcel som oceniť, že na rozdiel od predchádzajúcich ministrov ste sa vrátili k téme a začali ste takým, a mne to bolo sympatické, takým sympatickým spôsobom obhajovať Igora Matoviča, a potom ste sa, samozrejme, dostali k tej klasickej mantre, ktorú ste dostali všetci ministri, kydať na predchádzajúce vlády. Ale ten úvod bol veľmi zaujímavý, že mi to až tak pripadalo, že, no, čo vám poviem, Igor. Takýmto spôsobom ste chceli zdôvodniť jeho prešľap pri diplomovke. Viete všetci, vážený pán minister aj koaliční poslanci, že tá diplomovka je problém, že je to jeden z tých prvých krokov, ktorý budete ťažko vysvetľovať aj svojim voličom. A môžete zahmlievať, môžete tisíc iných dôvodov hovoriť, tí ľudia, ktorí vás volili, nie sú hlúpi, aj tí ľudia vedia, že je to problém. Myslím si, že vám to ešte odpustia, pretože ste len na začiatku vládnutia a spájajú si s vami nejakú zmenu. Ale naozaj to problém je. Preto by som možno na vašom mieste normálne priznal, že všetci to vnímate ako problém, ale nechcete momentálne Igora Matoviča obetovať, treba mu dať šancu atď. Takýmto spôsobom, úprimným, by ste možno viac získali, ale v poriadku, rozhodli ste sa ísť cestou dvojitej morálky. A vy keď ste kritizovali bývalý systém, že to bol systém dvojakej morálky, no tak to je problém tejto diplomovky, že iný prístup ste volili pri Andrejovi Dankovi, iný prístup volíte pri Igorovi Matovičovi. Toto je väčší problém než samotný plagiát.
Mesterová, Zuzana, poslankyňa NR SR (2024-01-08):
Ďakujem pekne za slovo, pán predsedajúci. Veronika, ďakujem ti za tvoj príspevok, ty si pre mňa takým pekným príkladom opozičnej poslankyne. Ja už to tu dlho pozorujem, že teda tí opoziční poslanci aj poslankyne, ktorí aj nie sú v téme doma, napríklad tejto právnej konkrétne, tak sa snažia, študujú si, pripravujú sa do rozpravy, majú prehľad o tom, o čom hlasujeme, a o obsahu toho, o čom hlasujeme, na rozdiel od koaličných poslancov a poslankýň, a tak zodpovedne sa pristupujú k tomu, pristupujú k tomu, aby vedeli potom, o čom budú hlasovať, aby zodpovedne vedeli pristúpiť k tomu hlasovaniu. A tiež ti ďakujem (povedané so smiechom), že si spomenula „našich ľudí“ a pána Bašternáka, lebo aj on je jeden z tých ľudí, ktorých, ktorému tento zákon, keď bude prijatý výrazne pomôže. Napríklad mu pomôže vrátiť už zhabaný majetok, lebo on bol jeden z tých, pre ktorých sa tento zákon pravdepodobne písal. A teda aj koaličným poslancom a poslankyniam odporúčam, aj keď už ste tu len, páni, dvaja, tak aspoň vám, že skúste aj vy študovať materiály, o čom budete hlasovať, možno sa dozviete zaujímavé veci, ktoré vám nepovedia na tých vašich poradách. Ďakujem. (Potlesk.)
Grendel, Gábor, podpredseda NR SR (2022-09-27):
Ako posledný s faktickou poznámkou pán poslanec Radovan Kazda.
Lebocký, Tibor, poslanec NR SR (2015-05-06):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Krajniak, Milan, dočasne poverený minister práce, sociálnych vecí a rodiny SR (2023-03-23):
Ďakujem pekne. Vážený pán poslanec, odpovedám za pána ministra Doležala. Prieskum záujmu o nájomné bývanie bol realizovaný v nadväznosti na realizáciu zákona č. 222/2022 Z. z. o štátnej podpore nájomného bývania a o zmene a doplnení niektorých zákonov. Celý proces realizácie štátom podporovaného nájomného bývania je v gescii podpredsedu vlády pána Štefana Holého, čiže o presnejší harmonogram, v akom je to štádiu, je potrebné obrátiť sa na pána podpredsedu vlády. Napriek tomu, by som však chcel uviesť niekoľko faktov, aby ste vedeli, že zhruba v jakom štádiu to je. 31. januára 2023 schválila vláda návrh kritéria na výber investičných partnerov, ktorých, ktorý obsahuje osem kritérií, podľa ktorých sa postupuje pri výbere investičných partnerov. Ten počet nie je uzavretý. Samozrejme, môže byť väčší. Vláda schválila a následne boli uzavreté zmluvy s dvomi konkrétnymi investormi, čiže Vienna Insurance Group, tam ide o plánovanú investíciu zhruba 500 000 000 eur. BVSG zmluva bola urobená s matkou. To znamená, tam ide zhruba o jeden a pol miliardy eur. Celkovo dokopy tieto dve spoločnosti plánujú do systému štátom podporovaného nájomného bývania zaradiť približne 10-tisíc bytov. Aktuálne už eviduje vlastne agentúra na podporu nájomného bývania viac ako 15-tisíc záujemcov na týchto 10-tisíc plánovaných nájomných bytov. Aktuálne je stav taký, že sa čaká v najbližších týždňoch a rokuje sa s Európskou komisiou, pretože je tam ešte potrebná tzv. notifikácia o štátnej pomoci. Všetky naše inštitúcie už vlastne všetky potrebné rozhodnutia a podklady, myslím nie vládne, ale Slovenskej republiky, učinili. Čiže reálne ak by ten proces trval tak, ako štandardne trval alebo predpokladáme, by v lete mohli byť podpísané prvé konkrétne zmluvy medzi týmito investormi. A teraz sú dve možnosti: o výstavbe nových bytov alebo o zaradení do tohto systému už existujúcich bytov. To znamená, tam sú, tam sú obidve možnosti. Takže keď sa pýtate, že kedy by občania, pokiaľ Európska komisia rozhodne v tých termínoch, v akých bežne rozhoduje, tak niekedy koncom leta vlastne by prví občania v prípade, ak niektorá z týchto dvoch zatiaľ firiem do toho zaradí aj existujúce byty, mohli dostať kľúče od prvých bytov.
Hrušovský, Pavol, podpredseda NR SR (2010-10-13):
Ďakujem, pán poslanec. Prosím, zaujmite miesto pre spravodajcov. A zároveň aj na základe vášho odporúčania otváram rozpravu o tomto bode programu. Chcem informovať, že som písomne nedostal žiadnu prihlášku, preto sa pýtam prítomných poslancov, či sa chce niekto prihlásiť do rozpravy. Pán poslanec Burian? Nie. Pán poslanec Čaplovič. Ďalší páni poslanci neprejavili záujem o vystúpenie k prerokovávanému vládnemu návrhu zákona. Preto končím možnosť prihlásiť sa ďalším poslancom do rozpravy. Panie poslankyne, páni poslanci, pán poslanec Čaplovič ma informoval, že jeho vystúpenie bude dlhšie ako do termínu, kedy zvykneme mávať obedňajšiu prestávku. Preto odporúčam prerušiť teraz rokovanie a pokračovať po obedňajšej prestávke s tým, že ako prvý a jediný prihlásený do rozpravy bude zahajovať odpoludňajšie rokovanie pán poslanec Čaplovič svojím vystúpením. Ďakujem vám za dopoludňajšiu účasť na rokovaní, prajem príjemný deň a dobrú chuť k obedu, pán minister, vám za prácu, ktorú ste v parlamente odviedli. (Hlasy v sále.) Veď schválili sme si bod, ktorým je návrh uznesenia k Najvyššiemu kontrolnému úradu, ktorý, predpokladám, bude skôr prerokovaný, ako by dokončil vystúpenie pán poslanec. Tak pán poslanec umožní najskôr predrokovať to, za čo sme hlasovali všetci, to znamená uznesenie, a potom budeme pokračovať. Ďakujem pekne. (Prerušenie rokovania o 12.00 hodine.) (Pokračovanie rokovania o 13.55 hodine.)
M. Číž, podpredseda NR SR: (2009-06-23):
S faktickými poznámkami sa hlásia pani poslankyňa Žitňanská, pani poslankyňa Laššáková. Pokiaľ je to všetko, uzatváram možnosť prihlásiť sa s faktickou poznámkou. Slovo má pani poslankyňa Žitňanská.
P. Paška, predseda NR SR: (2008-01-31):
Teraz poprosím pána poslanca Pavlisa, aby ako spravodajca uviedol informáciu.
Michelko, Roman, poslanec NR SR (2024-04-23):
Ďakujem za slovo. Nenechám sa vytočiť niekým takým, ako je Pročko, ale tak dobre. Aj som rozmýšľal, či vôbec má zmysel na niečo také reagovať, ale aby videl, že naozaj tie jeho provokácie idú úplne mimo, najprv že zjavne nedokáže pochopiť počuté slovo. Predovšetkým žiadne tety ani bratranci, ani sesternice nebudú obsadzované na posty galérií a múzeí, to môžem garantovať, už len preto, lebo sú dve, Slovenské národné múzeum a Slovenská národná galéria, nikto taký nebude. Neviem, ako je to v Haliči, tam to asi je bežné, podľa seba súdim iných, takže tak. No a viete, ak by sa do mňa navážal človek, ktorý v živote nič neurobil a jeho najvyšší umelecký výkon bolo prebehnutie s holým zadkom po ulici, tak ja mám množstvo literárnych ocenení, mám osem kníh, ktoré dostali ceny za najlepší literárny debut, za najlepšie prozaické, teda odborné dielo a podobne. A nebudem vôbec hovoriť, to ja naozaj nepotrebujem. Ale poviem taký, také vysvedčenie, ktoré dostal tuná môj predrečník, keď prvýkrát išiel do parlamentu, mal 75-tisíc preferenčákov, ľudia ešte nevedeli, koho si zvoliť, po štyroch rokoch 10-tisíc, 7,5-násobne klesol. To je jeho vizitka, to je jeho vysvedčenie! Jeho voliči, voliči jeho strany spôsobili, že išiel na nepatrný zlomok toho, čo mal predtým. To znamená, extrémne sklamal svojich vlastných voličov. Moji voliči sú plne stotožnení s tým, čo robím, a som presvedčený, že ak o štyri roky budeme, tak budem mať viac, ako som mal, a nie jednu sedminu, menej ako toľko, čo dostal predtým. Takže vysvedčenie už dostal, je každému jasné.
Laurenčík, Milan, podpredseda NR SR (2022-02-11):
Pán poslanec Marek Kotleba s faktickou poznámkou.
Krajcer, Daniel, poslanec NR SR (2012-09-18):
Budem rýchly, lebo niet veľa čo povedať k vystúpeniu pána poslanca Jarjabka, pretože opäť mu musím pripomenúť a apelovať naňho ako na predsedu príslušného výboru, no žiadne argumenty sme nepočuli v prospech tohto návrhu. Opäť to bola len znôžka nejakých pocitov a, dovolím si povedať, aj omylov. Stále ste nedokázali vysvetliť ten základný problém predkladaného návrhu. A ten spočíva v tom, že nezabezpečujete dostatok finančných prostriedkov pre RTVS. Jednoducho ohrozujete ďalšiu existenciu verejnoprávneho vysielania, ktoré aj vy sám tak obhajujete. Čiže opäť žiadna istota pre RTVS a len ďalšia rana istoty pre peňaženky občanov.
Žitňanská, Jana, poslankyňa NR SR (2023-05-24):
Ďakujem veľmi pekne. Nechcem zdržiavať, pretože som si vedomá, že ešte mnohí z vás tu máte zákony, ktoré naozaj sú, sú veľmi fajn, niektoré možno také diskutabilnejšie, ale chcem teda naozaj ubezpečiť všetkých, ktorí by mali akékoľvek pochybnosti o tom, že tento zákon úplne rozbije verejné financie, že nie je to tak, ale prosím, pozerajme sa na tie deti, na tých žiakov nadrezortne. To znamená, že aj keď nás to niečo bude stáť z kapitoly ministerstva práce, sociálnych vecí a rodiny, tak tým pádom ministerstvo školstva o to menej vynaloží, ale stále je to jeden rozpočet a je to to jedno dieťa a naozaj rodič by nemal byť ten, ktorý stále proste behá do jedného rezortu k druhému, hľadá sa v tom celom, rezorty sa na seba navzájom vyhovárajú, že to už nie je v našej kompetencii, toto je v našej kompetencii. Prosím, uľahčujme ľuďom život. Ja viem, že červená pečiatka okrúhla mnohých nepustí a tá možnosť proste povedať nie je pri niektorých veľmi silná už a priori, ale skúsme sa pozerať na tie deti – a hovorím teraz špeciálne o deťoch – ako na našu budúcnosť, pretože hoci sa hovorí, že len 30 % detí je, teda našu spoločnosť tvorí 30 % detí, ale sú až 100 % našej budúcnosti a sú to všetky deti, aj tie, ktoré sa narodili so zdravotným znevýhodnením, aj tie, ktoré počas života zažívajú nejaké ťažké chvíle. Proste my by sme mali byť tí, štát, ktorý im pomôže prekonať tieto rozdiely, ktorý im dá šancu, sa naplno vzdelávať. A mnohé z týchto detí, keď budú mať túto podporu, keď budú mať tých osobných asistentov, keď budú mať asistentov učiteľa, keď budú mať školských zdravotníkov a všetky tie profesie, ktoré sme menovali, sociálnych pracovníkov na školách, proste keď toto všetko bude zabezpečené, tak si myslím, že to prospeje celej našej spoločnosti a našej budúcnosti. Takže ešte raz sa veľmi pekne chcem poprosiť vás všetkých a o podporu tohto zákona. Ďakujem veľmi pekne.
Hatráková, Katarína, poslankyňa NR SR (2022-03-15):
Ďakujem pekne. Vážený pán predsedajúci, panie poslankyne a páni poslanci, dovoľte mi predložiť spoločnú správu... (Povedané s ťažkým dýchaním a prerušenie vystúpenia predsedajúcim.)
Beblavý, Miroslav, poslanec NR SR (2015-05-07):
Ďakujem pekne. Ja by som chcel dať procedurálny návrh, aby predsedajúca odpovedala na otázku poslanca Daniela Lipšica. Ďakujem.
Podmanický, Ján, poslanec NR SR (2013-06-18):
Ďakujem pekne za slovo. Pán poslanec, nedá sa reagovať vecne na všetky argumenty, ktoré ste používali, ale dovolím si zareagovať na jeden, ktorý ste použili. Povedali ste, že nie sú okolnosti, ktoré by spochybňovali schopnosť Jozefa Čentéša vykonávať funkciu generálneho prokurátora v nadväznosti na to, že prezident sa oprel o dôvody, ktoré spochybňujú schopnosť Jozefa Čentéša vykonávať funkciu generálneho prokurátora. Pán poslanec, to je možno vec názoru, ale ja si myslím, že sú okolnosti, ktoré diskvalifikujú Jozefa Čentéša z vykonávania funkcie generálneho prokurátora, a ak ich pán prezident použil, bolo to jeho plné právo, ústavné právo, ktoré mu priznal aj Ústavný súd. Chcem pripomenúť, že pán docent Čentéš sa diskreditoval v situácii, keď robil výpoveď, výsluch poslanca Národnej rady Slovenskej republiky Igora Matoviča o podozreniach z korupcie pri kupovaní hlasov poslancov a omylom, podľa jeho argumentácie omylom, skartoval jeho výpoveď a musel urobiť druhú. Povedal omylom, ale zaujímavé je, že omylom skartoval a zároveň omylom aj vymazal z počítača. No viete, ak je mýliť sa ľudské, tak by som to chápal, keby omylom skartoval, ale zostala by mu záloha v počítači, vytlačil by druhýkrát, bolo by všetko v poriadku. Ale on najskôr omylom skartoval a potom omylom aj vymazal z počítača. No buď sa tak často mýli, že každý úkon, ktorý robí, tak popletie, to je jasná okolnosť, ktorá ho diskvalifikuje z vykonávania funkcie generálneho prokurátora, alebo to urobil úmyselne, čo si myslím aj ja, ale vzhľadom na to, že lživo klamal o tom, že to urobili jeho sekretárky, čo napokon dementoval a opravil, ale však môžeme pokračovať ďalej.
B. Bugár, podpredseda NR SR: (2004-02-04):
M. Majdová, poslankyňa: Ďakujem. Vážený pán predsedajúci, vážený pá minister, vážené kolegyne, vážení kolegovia, dovoľte, aby som vás oboznámila so správou výborov Národnej rady o výsledku prerokovania návrhu na vyslovenie súhlasu so Zmluvou medzi Slovenskou republikou a Maďarskou republikou o hraničnom vybavovaní v cestnej, železničnej a vodnej doprave. Predseda Národnej rady svojím rozhodnutím č. 533 zo 7. januára pridelil návrh zmluvy na rokovanie týmto výborom: ústavnoprávnemu výboru, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre obranu a bezpečnosť ako gestorskému výboru. Všetky výbory zmluvu prerokovali, odporúčajú Národnej rade Slovenskej republiky podľa článku 86 písm. d) Ústavy Slovenskej republiky po prvé vysloviť súhlas s predmetnou zmluvou a po druhé rozhodnúť, že ide o medzinárodnú zmluvu podľa článku 7 ods. 5 Ústavy Slovenskej republiky. Výbor Národnej rady Slovenskej republiky pre obranu a bezpečnosť predmetnú zmluvu v súlade s rozhodnutím predsedu Národnej rady schválil, návrh na uznesenie Národnej rady Slovenskej republiky, toto uznesenie je prílohou tejto správy. Pán predsedajúci, prosím vás, otvorte rozpravu.
I. Mikloš, podpredseda vlády a minister financií SR: (2005-07-06):
Po druhé, keď sa pýtate, prečo ten deň daňovej slobody je neskôr, je neskôr preto, že sú tam nesprávne započítané duplicitne niektoré výdavky. Aj výdavky daňových poplatníkov v krajinách Európskej únie, pretože sú tam aj peniaze, ktoré čerpáme z Európskej únie a potom ich míňame, a niektoré ďalšie položky, ale my sme sa k tomu vyjadrili aj v médiách. Čo sa týka toho, čo hovoril pán poslanec Šulaj, musím povedať, a úprimne to hovorím, pán poslanec Šulaj, a nehnevajte sa, nemá to byť žiaden útok, ale ja žasnem, ja úprimne žasnem, že vy stále podľa toho, čo ste povedali, keď ste sa pýtali, že tomu nerozumiete, že je to inak, neviete, čo je ukazovateľ daňového a odvodového zaťaženia. Meria sa to všetkými príjmami z daní a odvodov ako podiel na hrubom domácom produkte. Je úplne irelevantné, ako sa mení štruktúra daní, či sa niektoré dane rušia, niektoré znižujú alebo niektoré zvyšujú, sú to celkové daňové a odvodové, zdôrazňujem, príjmy na hrubom domácom produkte. A posledná poznámka, viacerí z vás ma vo svojich reakciách kritizovali, že bohorovne odmietam, že by mohla existovať alternatíva, to som nikdy nepovedal. Ja som sa vyjadroval ku konkrétnemu náčrtu alternatívy, tak ako bol prednesený pánom poslancom Čaplovičom. A preto, pán poslanec Číž, k tomu, čo povedal pán poslanec Čaplovič, že ani pred ním ani po ňom nikto vrátane pána Šulaja s nejakým náčrtom, s nejakým pokusom o nejakú definíciu alternatívy neprišiel. Jediný pokus učinil pán poslanec Čaplovič. Ďakujem pekne.
Zemanová, Anna, poslankyňa NR SR (2023-06-21):
Možno, pani kolegyňa, ja si vážim, že máte snahu vyjsť nejakým spôsobom v ústrety pri tej problematike tejto chaty, ktorú otvorila SME RODINA. Ale treba si povedať na rovinu, toto je šialenstvo. Je šialenstvo úplne ten zákon, nový zákon kvôli Rainerovej chate prijímať do legislatívy Slovenskej republiky. Je šialenstvo, že vôbec otvárame čítanie, druhé čítanie pred hlasovaním a takýto pozmeňovací návrh, ktorý zásadným spôsobom aj hoc prenájom môže likvidovať ďalšie chaty. Vôbec nevieme o tom, aký dopad môže mať tento zákon aj pozmeňovák na ďalšie súvislosti s chatami v národných parkoch. Ja naozaj prosím, aby sme tento zákon neschválili a nedopustili sa nejakej ďalšej legislatívnej šialenosti. Už parlament má dosť zlú povesť na to, čo tu sa stvára a prijímajú sa alebo neprijímajú sa dobré zákony a prijímajú sa tu šialenosti na poslednú chvíľu v otvorených rozpravách.
Hraško, Igor, poslanec NR SR (2013-10-25):
Ďakujem pekne, pani predsedajúca. Pán kolega Brocka, vy ste presne hovorili o tom, že mali by sme teda chrániť tých najslabších, ale nemôžeme ich chrániť tým, že zvýhodníme tých, ktorí sú najsilnejší a to je presne, tie odborové organizácie, ktoré by mali akože zastrešovať celý daný rezort, celé dané odvetvie. Oni si vyjednajú nejaké podmienky a vôbec sa nepýtajú tých dole. Nie, lebo oni sú tí predáci, tí, ktorí majú tú moc, ktorí vyjednajú podmienky a možno úplne iné, pretože každý podnik má svoje špecifiká a má svoje postavenie a má svoje muchy, tak vyjednajú podmienky, ktoré pre tých malých, žiaľ, budú zlé. A to sa mi nezdá ako pomoc tým najslabším, no ale niektorí to tu stále nechcú pochopiť. Tak ako tuná niekto hovoril na váš príspevok, že neviete, ako sa pomáha súkromným podnikateľom, že majú toľkú moc a toľké, toľké možnosti. Áno, majú ešte jednu možnosť, že keď im bude štát klásť polená pod nohy, tak jednoducho si povedia, tak to tu zabalím a idem niekde inde. To znamená, že prepustí všetkých zamestnancov, ktorých doteraz zamestnával a vytváral aspoň tie pracovné miesta a to už len potom bude krásne opatrenie. A toto niektorým tým asi politologickým teoretikom nedochádza, že treba vytvoriť také podmienky, aby sme naozaj tú prácu vytvárali a nie ju posielali niekam preč. Žiaľ, toto je práve filozofia vládnej strany, ktorá pod rúškom pomoci, žiaľ, to prostredie tak deformuje, že zamestnávatelia prestávajú mať chuť zamestnávať a to je práve výsledok aj toho, že tuná máme zvýšenú nezamestnanosť, ktorá sa, žiaľ, stále a stále pri týchto opatreniach neznižuje.
Simon, Zsolt, poslanec NR SR (2013-09-17):
Ďakujem pekne, pán kolega Lipšic, za prednesenie tohto prejavu a v každom prípade by som veľmi rád ťa doplnil. I keď sa pomaly blížime ku koncu dnešného rokovacieho dňa, teda rokovacej noci, pretože Robert Fico natoľko pustil do spodného prádla s celým SMER-om, že nechcú verejne diskutovať o tom, ako predali túto krajinu finančným skupinám, o prepojení na J&T, o tej krádeži, ktorú robia s SPP na úkor občanov tejto krajiny, a chcú diskutovať iba v noci. Ja by som ťa rád doplnil a možnože povedal občanom. Tí, ktorí sú nespokojní s takýmto postojom, s takouto aroganciou moci, ktorá ide od súčasnej vlády, aby prišli, tak ako včera tu v rokovacej sále na balkóne prejavili svoj názor, aby prišli pred Úrad vlády a začali prejavovať svoj názor pred Úradom vlády, tam, kde skutočný konšpiračný byt dnes existuje alebo kde sa šijú najväčšie konšpirácie, aby zabránili takémuto postupu. Pretože ako aj kolega Přidal povedal, Robert Fico dokáže prehodnotiť svoj postoj, ale opojený mocou jedine za podmienok, že sa prejaví vôľa občanov. A ja si myslím, že najlepší spôsob je, keď to začnú prejavovať nie tu v parlamentu, ale pred Úradom vlády. Ďakujem.
M. Rehák, poslanec: (2007-12-11):
Výbor Národnej rady Slovenskej republiky pre hospodársku politiku ako gestorský výbor k návrhu rozpočtu nákladov na činnosť Fondu národného majetku Slovenskej republiky na rok 2008 podáva Národnej rade Slovenskej republiky v súlade s príslušným ustanovením zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov. Predseda Národnej rady Slovenskej republiky rozhodnutím č. 462 zo 16. októbra 2007 pridelil návrh na prerokovanie vo výboroch do 21. novembra 2007 a v gestorskom výbore do 26. novembra 2007, a to výborom: výboru pre financie, rozpočet a menu a výboru pre hospodársku politiku, ktorý zároveň poveril úlohou gestorského výboru. Gestorskému výboru do začatia jeho rokovania neoznámili poslanci, ktorí nie sú členmi výborov uvedených v rozhodnutí predsedu Národnej rady Slovenskej republiky, svoje stanoviská. Výbory, ktorým bola pridelená parlamentná tlač na prerokovanie, zaujali nasledovné stanoviská. Výbor Národnej rady Slovenskej republiky pre financie, rozpočet a menu prerokoval návrh 21. novembra 2007 a uznesením č. 217 odporučil Národnej rade Slovenskej republiky návrh schváliť s tým, že bude zabezpečená účelná úspornosť a hospodárnosť použitia finančných prostriedkov na činnosť Fondu národného majetku. Výbor Národnej rady Slovenskej republiky pre hospodársku politiku prerokoval návrh 13. novembra 2007 a uznesením č. 252 odporučil Národnej rade Slovenskej republiky návrh schváliť. Gestorský výbor na základe stanovísk výborov, ktorým bola parlamentná tlač pridelená, v súlade s § 79 ods. 4 písm. f) rokovacieho poriadku odporúča Národnej rade Slovenskej republiky návrh rozpočtu nákladov na činnosť Fondu národného majetku Slovenskej republiky na rok 2008 schváliť a prijať uznesenie, ktoré je v prílohe tejto správy. Spoločná správa výborov Národnej rady Slovenskej republiky o prerokovaní návrhu rozpočtu nákladov na činnosť Fondu národného majetku Slovenskej republiky na rok 2008 bola schválená uznesením č. 274 z 26. novembra 2007. Súčasne výbor poveril spoločného spravodajcu výborov predložiť návrh Národnej rade Slovenskej republiky a spoločnú správu výborov o výsledku prerokovania návrhu a poveril ho právomocami podľa § 79 ods. 5 rokovacieho poriadku. Pán predsedajúci, otvorte rozpravu.
Krúpa, Juraj, poslanec NR SR (2020-05-13):
Pán predsedajúci, dajte hlasovať o návrhu zákona ako celku s odporúčaním gestorského výboru schváliť.
Laurenčík, Milan, podpredseda NR SR (2022-05-05):
Pán poslanec...
Laššáková, Jana, doterajšia podpredsedníčka NR SR (2016-03-23):
Budeme pokračovať. Pán poslanec Ján Richter.
Š. Kužma, poslanec: (2009-03-10):
Druhý problém, čo máte samotní poslanci SMER-u, a znovu na kamery sa priznali, že oni už pripravovali sociálne podniky skôr, než nejaký zákon existoval. Čiže v rámci strany ste si túto akciu pripravili dopredu a potom ste až začali robiť zákony, aby sa náhodou nestalo, že peniaze pôjdu niekomu inému ako smerákom. Čiže znovu vaši ľudia a znovu na kamery vás usvedčili z toho, aký je to tunel. No a ďalšiu vec, ktorú vám chcem už dlhšie vysvetliť, že je obrovský rozdiel medzi odmenou za školenia a mzdou. Ja keď niekoho vyškolím a budem sa pripravovať týždeň alebo dva na školenia, koho školím hodinu, a dostanem 5-tisíc, je iné, ako keď niekomu platím 1 200 korún každý deň. Potom zistím, že keď raz v týždni školí, tak som mu skutočne za tie dve hodiny školenia dal 40 krát 1 200 korún. Čiže neporovnávajte externistu, ktorému neplatím telefón, ktorému neplatím auto, ktorému neplatím kanceláriu, ktorú nevykurujem, ktorému neplatím sekretárku, hej, keď urobí školenie s človekom, ktorý má všetky tieto náklady. Čiže keď budete hovoriť, porovnávajte tieto veci, všetky náklady... (Prerušenie vystúpenia časomierou.)
Pročko, Jozef, poslanec NR SR (2021-02-25):
Áno, áno, ale dobre, dobre. A ja vás vyzývam, pán Mazurek, teda naozaj urážate ľudí a rozprávate, že sú to psychopati. Ja veľmi rád s vami absolvujem test u nejakého klinického psychológa, odborne zdatného, ktorý má štátnu skúšku, vyberiete si ho vy, tu v Bratislave sú traja, vyberiete si ho a ja s vami, pán Mazurek, to absolvujem, s vami určite, môžete zobrať aj Suju, toho určite zoberte. A chcem vám povedať jednu vec, že tuná rozprávate o ľuďoch, že, že som drogovo závislý, že som alkoholik. Ja kedykoľvek pôjdem s vami, s každým z vás na, na alkoholické testy, na test z alkoholu, na test z drogy, ale aj na steroidy. Ja s vami pôjdem a kedykoľvek dám moč, aby ste dali aj vy, pán Mazurek, moč a veľmi. Ale prosím vás, prijímam vašu výzvu, pôjdeme, pán Mazurek, za tým lekárom... (Prerušenie vystúpenia časomerom.)
Podmanický, Ján, poslanec NR SR (2022-02-25):
Ďakujem pekne. Pán poslanec, ja vnímam vaše vystúpenie ako snahu nejakým spôsobom upokojiť tých poslancov vládnej koalície, ktorí majú naozaj problém so zavádzaním cenzúry takýmto rýchlym spôsobom. Pokúšali ste sa nás nejako upokojiť tým, že to bude len do 30. júna, že bude teda rozšírený ten okruh, ktorý skončí 30. júna, ale neviem, či je to tou večernou hodinou, jedným dychom ste vlastne povedali, čo je váš plán. Váš plán je tento zatiaľ teda podľa vás nedokonalý zákon o cenzúre priviesť k dokonalosti. A keď 30. júna skončí platnosť tohto, tohto prvého inštitútu cenzúry, ktorý zavediete, medzitým už budete mať pripravený riadny zákon, ktorý tu cenzúru úplne, absolútne zavedie do právneho poriadku. To ste povedali, pán poslanec, ja to len snažím sa preložiť tým poslancom vládnej koalície, ktorí naozaj majú s týmto problém. Ja chcem znova povedať, pán poslanec, nerobte to, nechoďte touto cestou, treba zahlasovať za pozmeňujúci návrh pána poslanca Suska, zhodiť túto tému zo stola a treba sa naozaj baviť, veď obmedzovanie ľudských práv, áno, ústava to pripúšťa, ale musia byť jasne stanovené limity. Tie limity musia byť na lekárnických váhach nastavené, aby bolo jasné, kedy dochádza k obmedzeniu ľudských práv, nie takto, prosím vás pekne, o desiatej večer po všelijakých šachoch a matoch, ktoré ste tu robili a všetci sme ich videli vo vašich hádkach vzadu, vpredu, o pobehovaní s lajstrami, s notebookmi. Prosím vás pekne, obmedzovanie základných ľudských práv a slobôd treba vážiť na lekárnických váhach. Nerobte to, prosím vás pekne, zhodnime sa na tých zákonoch, ktoré sú v prospech ľudí, ktorí sú ohrození vojnou, ale toto nerobme, naozaj to nerobme.
Kollár, Boris, predseda NR SR (2022-12-22):
Prosím, prezentujme sa a hlasujeme. (Hlasovanie.) Prítomných 134 poslancov, za 132, proti žiadny, zdržali sa 2. Konštatujem, že sme schválili návrh novely zákona č. 530/2011 Z. z. o spotrebnej dani z alkoholických nápojov. Pokračujeme hlasovaním o bode 45 schváleného programu, ktorým je druhé čítanie o návrhu poslancov Vetráka, Libu, Nemca, Szőllősa na vydanie zákona o dani z osobitnej stavby. Je to tlač 1181. Spoločným spravodajcom je poslanec Milan Kuriak, prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Milana Vetráka, Petra Libu, Richarda Nemca a Jána Szőllősa na vydanie zákona o dani z osobitnej stavby a o zmene a doplnení niektorých zákonov , tlač 1181.)
Kollár, Boris, predseda NR SR (2023-09-07):
Vážené pani poslankyne, vážení páni poslanci, budeme pokračovať v prerušenej 101. schôdzi Národnej rady. Prosím, aby sme sa prezentovali. (Prezentácia.) Zisťujem, že je prítomných šesťdesia... alebo zaprezentovalo sa 62 poslancov. Národná rada teda opäť nie je schopná uznášať sa. Odkladám začiatok 101. schôdze na zajtra 8. septembra po 102. schôdzi. (Prerušenie rokovania o 12.18 hodine.)
Pleštinská, Zita, poslankyňa NR SR (2023-02-08):
Ďakujem, pán predseda. V rozprave vystúpili dvaja páni poslanci. Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Takáč, Richard, poslanec NR SR (2021-11-02):
Ďakujem veľmi pekne za slovo, pán predsedajúci. Kolegyne, kolegovia, ja by som začal tým, že podľa mňa keby som sa opýtal otázku, že kto z vás vie, čo tu pán Šíbl predkladal, aký pozmeňovací návrh, tak nikto vám, nikto z vás nepovie, o čom bol tento pozmeňovací návrh. Bavíme sa o zákone, kde sa ide presunúť správa štátnych lesov a pozemkov zo Slovenského pozemkového fondu, a tento prvotný, ktorý ste sem predložili pred niekoľkými mesiacmi, bol na dvoch stranách. Teraz nám tu pán Šíbl prečítal štrnásťstranový pozmeňovací návrh, to je niečo neskutočné! A, pán predsedajúci, chcem jednu vec, ja som zachytil teda viaceré nezrovnalosti pri čítaní pána Šíbla pri tomto pozmeňovacom návrhu, len som prvýkrát poslanec Národnej rady a chcem sa spýtať, že či napr. také veci, ako je v texte označenie 22a, úvodzovky a ďalšie veci sa tiež čítajú v rámci pozmeňovacieho návrhu, lebo viaceré veci som tam nezachytil, pán Šíbl ich nečítal, tak sa chcem spýtať, že či toto sa číta, a keď nie, tak aký je ďalší postup. Ďakujem veľmi pekne. (Reakcia z pléna.)
Blaha, Ľuboš, podpredseda NR SR (2024-05-22):
Vážení páni poslanci, poprosím vás do budúcnosti, oslovujme sa: pán poslanec alebo pán Kéry. Ale hovoriť človeku iba priezviskom je naozaj neslušné. Skúsme sa aspoň na tomto dohodnúť, dobre? Poprosil by som teraz pána poslanca Branislava Gröhlinga, ak ho tu vidím, ale nevidím, že by išiel za klub SaS, ale tým pádom, že tu nie je. Tak preskočíme a ideme na pána poslanca Jána Horeckého, ktorý tu tak isto nie je. Takže za klub SLOVENSKO pán poslanec Lukáš Bužo. Ten myslím, že tak isto nie je. Čiže pán posla... pani poslankyňa Beáta Jurík za Progresívne Slovensko, nech sa páči, máte slovo.
Hreha, Štefan, poslanec NR SR (2015-06-23):
Ďakujem pekne. Prosím, pán predseda, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Kollár, Jozef, poslanec NR SR (2010-09-09):
Takže nebudem ho opakovať, poprosím, pán predsedajúci, dajte hlasovať o mojom návrhu.
Bugár, Béla, podpredseda NR SR (2018-05-15):
Prezentujme sa a hlasujme. (Hlasovanie.) Prítomných 139 poslancov, za 114, proti 14, 11 sa zdržali hlasovania. Konštatujem, že uznesenie sme schválili. A ešte vás prosím, aby ste uviedli hlasovanie o návrhu uznesenia k Správe o činnosti výboru pre európske záležitosti za roky 2016 a 2017 (tlač 855). (Hlasovanie o Správe o činnosti Výboru Národnej rady Slovenskej republiky pre európske záležitosti za roky 2016 a 2017 , tlač 855.)
Kamenický, Ladislav, minister financií SR (2024-02-13):
Ďakujem, ďakujem pekne, veľmi krátko len zareagujem vzhľadom aj na tú krátku rozpravu. Ďakujem pekne aj za korektné vystúpenie zo strany pána poslanca, aj to, že ocenil, že tento zákon zavádza pozitívne zmeny. Za mňa môžem povedať, že ja som neni zástanca žiadnych byrokratických postupov, v rámci aj Ekofinu vždy riešime tzv. red tapes, to sú, to sú tie postupy, ktoré v podstate zamedzujú tomu, aby sa efektívne riadil štát a ostatné veci, a ja takisto na úrovni aj finančnej správy, aj ostatných inštitúcií teda požadujem, aby sme sa zbavovali zbytočnej administratívnej záťaže. Čo sa týka toho, toho dopadu, negatívny vplyv na rozpočet, čo sa týka informačných systémov, bavíme sa tu o 287-tisíc eurách, portál finančnej správy asi 94-tisíc, ostatný systém je tam asi 192-tisíc, tieto peniaze boli reálne zabezpečené už v rozpočte na rok 2023, nie je tam chyba, takže aspoň takú mám informáciu, takže aby sme si ujasnili veci. Čo sa týka samotných tých úprav, toho pozmeňujúceho návrhu, dávam k dispozícii svojich ľudí, samozrejme, ale jedná sa hlavne o precizovanie postupu distribútorov v prípade odlišnosti údajov o množstve prepravovaného minerálneho oleja v elektronickom systéme pred a po začatí prepravy. Čo sa týka tých celoeurópskych postupov samoosvedčenia statusu malých nezávislých výrobcov piva, vína a liehu, sa zavádza možnosť pre zahraničných nezávislých výrobcov, tak ako ste povedali, ktorí disponujú osvedčením preukázať nárok na uplatnenie zníženej sadzby spotrebnej dani pri liehu, víne a pive. Konkrétny postup, vás chcem odporučiť na pani Bílikovú na ministerstve financií, takže máte môj súhlas, kolegovia sedia hore, takže ak chcete nejaké detaily, tak oni vám to potom objasnia. Ďakujem pekne.
Kazda, Radovan, poslanec NR SR (2022-06-24):
Pán poslanec Mazurek, vaším spôsobom argumentácie skratkovitým sa... nie je vôbec k počudovaniu, že vás vlastne, nikto na vás, vás nechce počúvať, že nikto na vás nereaguje. To je jednoducho tak skratkovité myslenie. Snažím sa poukázať, pán poslanec Suja, že to myslenie je tak neuveriteľne skratkovité, že už musel dopnúť asi pravdepodobne, dúfam, každému. Ten problém populácie medveďov je oveľa komplikovanejší, pretože nepoznáme kauzalitu, ospravedlňujem sa za slovo kauzalita. Pán Mazurek asi nepozná slovo kauzalita, ale nepoznáme kauzalitu toho, prečo dochádza k rozšíreniu populácie, ku ktorému teda asi, teda signály sú, že zjavne dochádza, a nepoznáme príčiny. Nepoznáme jednoducho príčiny toho, prečo dochádza k tomu, či je to spôsobené prikrmovaním, či je to spôsobené tým, že sa začali pestovať poľnohospodárske plodiny v blízkosti ich výskytu, také poľnohospodárske plodiny, ktoré jednoducho oni majú radi, napríklad kukuricu. Takže tieto príčiny nepoznáme a to, na čo by sme sa mali smerovať, a ja to považujem a ja to teda chcem prezentovať aj ako výhradu voči ministerstvu životného prostredia, je, aby dôsledne skúmalo túto kauzalitu, pretože ministerstvo životného prostredia už pred rokom mi odpovedalo v interpelácii, že skúma stav počtu medveďov a analyzuje túto situáciu. Zatiaľ teda ten výsledok nie je žiadny.
Figeľ, Ján, podpredseda NR SR (2015-12-04):
Pán kolega Madej, ešte je tu aj moja maličkosť, takže opravte ten počet. (Reakcia spravodajcu: „ Prepáčte, ale vás mám za chrbtom.“ ) Áno. Dobre. (Reakcie z pléna.) Ja vás backujem. (Reakcia z pléna.) Áno, áno. Nech sa páči, s ďalšou faktickou Andrej Kolesík.
P. Paška, predseda NR SR: (2008-09-11):
(Hlasovanie.) 128 prítomných, 124 za, 1 sa zdržal, 3 nehlasovali. Tento návrh sme schválili a pridelili sme návrh výborom a určili lehoty na prerokovanie. Kým budeme pokračovať v rokovaní, v prerušenom rokovaní  programu, chcem sa poďakovať všetkým, ktorí svojou prezentáciou umožnili, že sme nemuseli stratiť jeden rokovací deň. A teraz budeme pokračovať. Poprosím, budeme pokračovať v rozprave. Ešte máme ústne prihlásených – pani poslankyňa Sárközy a pani poslankyňa Gibalová. Takže, pani poslankyňa Sárközy, máte slovo. Nech sa páči. Poprosím pána spravodajcu a navrhovateľku – pani ministerku, aby zaujali svoje miesta. (Ruch v pléne.) Kolegyne, kolegovia, chcem vás poprosiť, aby sme pokračovali v rokovaní. Pani poslankyňa Sárközy je pripravená, aby mohla vystúpiť. Ale poprosím vás, aby ste tí, ktorí chcete venovať svoju energiu na riešenie iných problémov, radšej odišli z rokovacej sály alebo venovali pozornosť. Poprosím vás. Pani ministerka, ja vás poprosím, aby ste venovali pozornosť. Poprosím kolegyne, pani poslankyňa chce vystúpiť, aj všetkých ostatných, ktorí nechcú venovať pozornosť vystúpeniu, požiadam, aby naozaj radšej odišli z rokovacej sály.
J. Baška, minister obrany SR: (2009-02-06):
V návrhu zákona sa upravuje konanie o priznaní postavenia vojnového veterána in memoriam osobe, ktorá zahynula pri plnení služobných povinností alebo v súvislosti s nimi. Z dôvodu navrhovanej právnej úpravy bolo nevyhnutné novelizovať aj ďalšie predpisy, upravujúce predpisy, ktorých sa táto novela zákona týka. Návrh zákona prerokoval Ústavnoprávny výbor Národnej rady, Výbor Národnej rady pre sociálne veci a bývanie, Výbor Národnej rady pre ľudské práva, národnosti, postavenie žien a Výbor Národnej rady pre obranu a bezpečnosť. Ministerstvo obrany akceptuje pripomienky zo spoločnej správy výborov. Vážený pán predseda, vážené páni poslankyne, poslanci, chcem vás požiadať o schválenie tejto predloženej novely. Ďakujem.
Jurinová, Erika, podpredsedníčka NR SR (2015-09-23):
Ďakujem, pani poslankyňa. Na vaše vystúpenie päť faktických poznámok. Uzatváram možnosť prihlásiť sa a dávam slovo pánovi poslancovi Jarjabkovi.
Hrnčiar, Andrej, podpredseda NR SR (2017-10-18):
Dávam slovo spoločnému spravodajcovi z výboru pre zdravotníctvo poslancovi Jurajovi Blanárovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Blanár, Juraj, podpredseda NR SR (2021-10-26):
S faktickou poznámkou poslanec Blaha, nech sa páči.
Abrhan, Pavol, poslanec NR SR (2013-05-21):
Ďakujem pekne, pán predseda, chcem pripomenúť členom Osobitného kontrolného výboru na kontrolu Slovenskej informačnej služby, že zasadnutie výboru bude 12.15 v zasadačke číslo 71 v budove ubytovacieho zariadenia. Ďakujem pekne.
Grendel, Gábor, podpredseda NR SR (2022-05-20):
S reakciou na faktické poznámky pán poslanec Čepček.
B. Bugár, podpredseda NR SR: (2004-03-09):
(Hlasovanie.) Prítomných 133 poslancov, za 18, proti 61 poslancov, 54 sa zdržalo hlasovania. Konštatujem, že tento návrh sme neschválili. V. Horák, poslanec: Pán predsedajúci, môžete nechať hlasovať o tom, aby bol postúpený zákon do tretieho čítania. Pardon, ešte je tu jeden pozmeňujúci návrh, ktorý som podal ja v rozprave. (So smiechom.)
Zahorčák, Viliam, poslanec NR SR (2024-04-17):
Ďakujem pekne za slovo, pán podpredseda. Vážený pán kolega Valášek, veľmi ma teší, že v úvode svojho vystúpenia ste vyzdvihli aj pozitíva na tejto vláde, dá sa povedať za tri mesiace jej pôsobenia, ale väčšinu roka vládla vaša vláda, teda vláda premiéra Ódora, ktorý, ako vieme, je váš nominant. A mňa by zaujímalo, čo pozitívne by ste vyzdvihli na ich činnosti, čo oni také veľké získali pre Slovensko, i vďaka možno tej konzumácii piva a hranolčekov, ktoré ste spomínali. A zaujímalo by ma aj tiež, že či naozaj považujete servilnosť voči mocným za to, čo by sme mali robiť a súhlasiť aj s ich niekedy nelogickými a zlými krokmi. Ďakujem.
Danko, Andrej, predseda NR SR (2016-09-13):
Ďakujem. Na vystúpenie pána poslanca deväť faktických poznámok. Uzatváram možnosť prihlásenia sa s faktickými poznámkami. Poprosím, prvá faktická poznámka, pán poslanec Hrnko.
Laššáková, Jana, podpredsedníčka NR SR (2012-05-02):
Viera Šedivcová.
Poliačik, Martin, poslanec NR SR (2014-11-10):
Som aj písomne prihlásený, to sa nevylučuje, na tom sa zhodneme.
Ľ. Vážny, minister dopravy, pôšt a telekomunikácií SR: (2008-06-17):
Vládny návrh zákona predkladá Ministerstvo dopravy, pôšt a telekomunikácií Slovenskej republiky na základe Plánu legislatívnych úloh vlády Slovenskej republiky na rok 2008. Predkladaným vládnym návrhom zákona sa do právneho poriadku Slovenskej republiky preberá smernica Európskeho parlamentu a Rady 2005/35/ES zo dňa 7. septembra 2005 o znečisťovaní mora z lodí a o zavedení sankcií za porušenia. Návrhom zákona sa predovšetkým dopĺňajú povinnosti veliteľa námornej lode a vlastníka námornej lode zabezpečiť, aby sa z námornej lode nevypúšťali znečisťujúce látky, ako aj sankcie za neplnenie týchto povinností. Vládnym návrhom zákona sa menia a dopĺňajú aj ďalšie ustanovenia, ktorých zmenu si vyžiadala aplikačná prax. Vládny návrh zákona prerokovala vláda Slovenskej republiky dňa 14. mája 2008 a schválila ho uznesením č. 301/2008. Vládny návrh zákona je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Dovoľujem si vás požiadať o podporu pri prerokúvaní predloženého vládneho návrhu zákona aj o jeho schválenie v prvom čítaní. Ďakujem za pozornosť.
Glváč, Martin, podpredseda NR SR (2018-05-28):
Ďalšia v rozprave, pani spravodajkyňa. Nech sa páči, pani poslankyňa Grausová.
Glenda, Tibor, poslanec NR SR (2012-09-27):
Ďakujem pekne za slovo, vážené kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslancov Národnej rady Slovenskej republiky Otta Brixiho, Richarda Rašiho, Pavla Pašku a Milana Géciho na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 199). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Uvedený návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, to jest doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený návrh zákona spĺňa po formálnoprávnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia navrhovaného zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 24. augusta 2012 č. 186 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som. Otvorte rozpravu.
Blanár, Juraj, podpredseda NR SR (2023-05-03):
Ďakujem, pán spravodajca, otváram rozpravu o tomto bode programu. Hlási sa niekto do rozpravy? Pani poslankyňa Kolíková ako jediná, uzatváram možnosť prihlásiť sa do rozpravy. Nech sa páči, pani poslankyňa.